I dragsuget av den romerske tilbaketrekning rundt år 410 synes det som om Coel Hen (også kjent i den tradisjonelle barnesangen ), som forskeren John Morris foreslo kunne ha vært den siste av de romerske (), å ha tatt kontrollen over den nordlige hovedstaden ved Eburacum (York) og blitt noe tilsvarende som en overkonge av nordlige Britannia. («Britannia» i denne sammenhengen innbefattet ikke landområdene til pikterne helt nord i dagens Skottland), og hersket over hva som hadde vært de nordlige provinsene, muligens også landområdene til votadiniene. Dette området ble kjent i senere diktning som . Etter at han døde ble de nordlige områdene delt. Rundt 470 var det meste av votadinienes landområder blitt til kongedømmet Gododdin, mens den sørlige delen av deres områder mellom elvene Tweed og Tees (omtrentlig dagens moderne Northumberland og grevskapet Durham) synes å ha blitt et eget kongedømme som da ble kalt for Bryneich (senere Bernicia).